Almonecir de la Cuba

Almonecir de la Cuba (en castellano Almonacid de la Cuba) ye un municipio aragonés d'a provincia de Zaragoza, situato en a comarca d'o Campo de Belchit.

A suya población ye de 283 habitants (2010) en una superficie de 55,05 km², con una densidat de población de 5,14 hab/km².

 Cheografía 
A localidat d'Almonecir de la Cuba ye situata a 488 metros d'altaria sobre o ran d'a mar, en a marguin ezquierda d'o río Aguas, a una distancia de 55 km d'a ciudat de Zaragoza, a capital d'a suya provincia y d'Aragón.

 Toponimia 
Prene l'apelativo suyo de la Cuba por l'entibo que i facioron os romanos en o sieglo I. No ye d'orichen arabe como gosa dicir-se pero continaba funcionando en ixa epoca.

Bi heba un monesterio en epoca visigotica, y este ye l'orichen d'o nombre. A etimolochia d'o nombre ye mozarabe, no arabe, encara que i trobamos al, y se remonta a o latín MONASTERIUS, como o catalán monestir pero con paso de ST a z como en Caesaragusta -> Zaragoza.

En fuents musulmanas ye mencionato como hisn al-Munastir (Al-Udri) u hisn Bani Jattab (Yakut). En fuents cristianas aragonesas o nombre ha tenito as variants Almonacir, Almoneçir, Almoniçin, Almonazid. L'apelativo "de la cuba" existe ya en 1383. En 1441 trobamos Almonecir de la Cuba en un texto sobre una controversia con os diezmos. Sale en o Fogache de 1495 como Almonecir de la Cuba.

 Historia 
Al Udri da unas informacions interesants sobre hisn al-Munastir que permiten una correcta identificación en un texto escrito en arabe:

Yakut exposa con brevedat que:

Se creye que Almonecir de la Cuba fue conquiesto en 1117/1118 con Alifonso I. Existen referencias escritas a l'entibo dende 1163, en a epoca d'o rei Alifonso II. Existioron dos prebas d'expulsión d'a comunidat musulmana, a primera, de Ximeno Cornel, que falló, y a segunda, de Pedro Férriz de Sesé, que podió poblar o lugar con cristianos en 1323 (u mesmo, ta atros autors, antes de 1323). Historia de Aragón, dirichita por Eloy Fernández Clemente, La Esfera de los Libros, Madrit, 1ª edición, ISBN 978-84-9734-722-8, pachina 266.

 Demografía 

 Administración 
 Reparto de concellers 
Eleccions municipals Resultatos electorals oficials d'o Ministerio de l'Interior Partiu 1979 1983 1987 1991 1995 1999 2003 2007 2011 2015 Partido Aragonés 7 - - - - - 0 5 5 5 Partido de los Socialistas de Aragón - 3 2 3 3 2 2 2 2 0 Partido Popular - 4 5 4 4 5 5 0 0 0 Total 7 7 7 7 7 7 7 7 7 5

 Alcaldes 
 Lista d'alcaldes Lechislatura Nombre Partiu politico1979–1983  1983–1987  1987–1991  1991–1995  1995–1999  1999–2003  2003–2007  2007–2011 Gregorio Jalle Rupérez Partido Popular2011–2015 Gregorio Jalle Rupérez Partido Aragonés2015–2019 José Enrique Martínez Marco Partido Aragonés2019–2023  2023–2027 Jose Enrique Martinez Marco  Consulta el listado de alcaldes que han sido proclamados en Aragón en Heraldo de Aragón PP

 Molimentos 
A ilesia de Santa María la Mayor d'Almonecir de la Cuba, una ilesia d'a segunda mitad d'o sieglo XVI adedicada a Santa María. Ye un edificio construyiu en mampostería con nomás que una sola nau dividida en tres trampos con capiellas en planta rectangular y con una torre adosada. Iglesia de Santa María la Mayor de Almonacid de la Cuba en o sitio web d'o Sistema de Información del Patrimonio Cultural Aragonés.

A ermita d'a Virchen d'os Dolors, una ermita en estilo barroco. Ermita de la Virgen de los Dolores de Almonacid de la Cuba en o sitio web d'o Sistema de Información del Patrimonio Cultural Aragonés.

 Vinclos externos 

 Pachina web oficial municipal.

 Referencias 

 Bibliografía 
Miguel Arenillas Parra et al. La presa de Almonacid de la Cuba. Del mundo romano a la ilustración en la cuenca del río Aguasvivas. Gobierno de Aragón, 1996.

*